ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት 'ቻይና፡ ዝዓበየት ስግኣት ናጽነት እያ' በዓል መዚ ስለያ ኣመሪካ 4 ታሕሳስ 2020 ምንጪ ስእሊ, Reuters ላዕለዋይ በዓል መዚ ስለያ ኣመሪካ፡ "ካብ ካልኣይ ኲናት ዓለም ጀሚሩ ቻይና ስግኣት ናጽነትን ዴሞክራስን'ያ" ኢሉ። ጆን ራትክሊፍ ንዎል ስትሪት ኣብ ዝጽሓፎ፡ ቻይና ሚስጢራት ኣመሪካ ብምዝማትን ትካላት ኣመሪካ ኣብ ዕዳጋ ብምትካእን እያ ሓይላ ክተዕቢ ክኢላ ኢሉ። ምምሕዳር ትራምፕ፡ ኣብ ልዕሊ ኣቑሑት ቻይና ቐረጽ ብምድንጋግን መሰል ዋንነት ዘሚታ ዝብል ክሲ ብምቕራብን ከቢድ ስጉምቲ ክወስድ ጸኒሑ'ዩ። ቻይና ኣብዚ ጉዳይ ክሳብ ሕጂ ዝሃበቶ መልሲ የለን። ይኹን'ምበር፡ ካብ ኣመሪካ ንዝመጽኣ ጸቕጢ ቐረጽ ንግድን ኩባኒያ ቴሌኮም ሁዋዌ ካብ ዕዳጋ ኣመሪካ ንምውጻእ ንዝነበረ ጸቕጥን ምላሽ ሂባትሎም'ያ። ቻይና፡ ምስ ኣመሪካ ንምጉናጽ፡ ንዓለም "ብቑጠባ፣ ወተሃደራውን ቴክኖሎጂካውን" ክትቆጻጸር ምድላው ክትገብር ጸኒሓ ይብል ራትክሊፍ። ኣብዚ እዋን፡ ቻይና፡ ኣብ ልዕሊ ኣልኮላዊ መስተ ኣውስትራልያ ቐረጽ ብምቕማጥ፣ ከተማ ካንቤራ ባህርያታ ክትቕይር ኣለዋ ብማለት፣ መንግስቲ ኣውስትራልያ ኣብ ኣፍጋኒስታን ንዘለዎ ተራ ብምትኹታኽ፡ ንመሓዛ ኣመሪካ ጸቕጢ ትገብር ምህላዋ ይግለጽ። ላዕለዋይ ሓላፊ ስለያ ኣመሪካ ራትክሊፍ፡ ቻይና፡ ንሩስያ ብምትካእ ቀንዲ ሕምብርቲ ምንቅስቓስ ስለያ ኣመሪካ ጸረ-ሽበራውያን ክኸውንን ትደሊ ኣላ ኢሉ። ፖሊሲ ትራምፕን ባይደንን እንታይ'ዩ?
